ai4bharat/Pralekha huggingface dataset:
குடியரசுத் துணைத் தலைவர் செயலகம்
சமூக சேவைக்காக நேரத்தை அர்ப்பணிக்குமாறு இளைஞர்களுக்கு குடியரசு துணைத்தலைவர் அழைப்பு
சமூக சேவைக்காக நேரத்தை அர்ப்பணிக்குமாறு இளைஞர்களுக்கு குடியரசு துணைத்தலைவர் திரு எம்.வெங்கய்யா நாயுடு அழைப்புவிடுத்துள்ளார். தேவை உடையவர்களுக்கு செய்யும் உதவியால் ஏற்படும் திருப்பதியும், மகிழச்சியும் வேறு எதுவும் அளிப்பதில்லை என்று அவர் கூறியுள்ளார்.
புதுதில்லியில், தன்னார்வ தொண்டு நிறுவன மையத்திற்கான தேசிய சேவை மைய கட்டடத்தை திரு வெங்கய்யா நாயுடு திறந்துவைத்தார். இந்நிகழ்ச்சியில் பேசிய அவர், சமுதாயத்தின் தேவையை நிறைவேற்றுவதில் அனைவரும் பங்களிப்பு செய்யவேண்டும் என்று கூறினார்.
ஊரகப் பகுதிகளில் சேவை சார்ந்த பணிகளை மேற்கொள்ள வேண்டும் என்று அவர் கேட்டுக் கொண்டார். பெண்கள் மற்றும் குழந்தைகளின் உடல் நலம், இளைஞர்களின் திறன் மேம்பாடு மற்றும் விவசாயிகளின் நலனில் கவனம் செலுத்த வேண்டும் என்று திரு வெங்கய்யா நாயுடு கேட்டுக் கொண்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1847040
------
(Visitor Counter : 128
வணிகம் மற்றும் தொழில்துறை அமைச்சகம்
வேளாண்மை குறித்த உலக வர்த்தக அமைப்பின் ஒப்பந்தம் வளரும் நாடுகளுக்கு எதிராக உள்ளது: திரு பியூஷ் கோயல் x
ஜி-33 அமைப்பின் வேளாண் முன்னுரிமை விஷயங்கள் குறித்து ஆலோசிக்கவும், 2021 நவம்பர் 30-ம் தேதி முதல் டிசம்பர் 3-ம் தேதி வரை நடைபெறவுள்ள 12வது அமைச்சரவை மாநாட்டுக்கு முன்னோக்கியுள்ள வழி குறித்து ஆலோசிக்கவும், ஜி-33 அமைப்பின் முறைசார அமைச்சரவை கூட்டத்தை காணொலி காட்சி மூலம் இந்தோனேஷியா நடத்தியது. இதற்கு இந்தோனேஷிய வர்த்தக அமைச்சர் திரு முகமது லுத்ஃபி தலைமை தாங்கினார்.
உலக வர்த்தக அமைப்பின் தலைமை இயக்குனர் டாக்டர் நகோசி ஒகோன்ஜோ இவேலா முக்கிய உரையாற்றினார். இந்த அமைப்பில் மொத்தம் உள்ள 47 உறுப்பினர்களில், இந்தியா உட்பட 21 உறுப்பு நாடுகள் பங்கேற்றன.
இந்த கூட்டத்தின் இந்தியக் குழுவுக்கு மத்திய வர்த்தக மற்றும் தொழில்துறை அமைச்சர் திரு பியூஷ் கோயல் தலைமை தாங்கினார். அப்போது அவர் கூறுகையில், G-33 உணவுப் பாதுகாப்பு நோக்கங்களுக்காக பொதுப் பிரச்சினைகளுக்கு  நிரந்தர தீர்வுக்கான நேர்மறையான முடிவுகளுக்கும்,சிறப்பு பாதுகாப்பு முறைகளை  விரைவில் உறுதி செய்வதற்கும், உள்நாட்டு ஆதரவில் சீரான முடிவுக்கும் ஜி-33 பாடுபட வேண்டும் என வலியுறுத்தினார்.
உலக வர்த்தக அமைப்பில், வேளாண் மீதான ஒப்பந்தம் அதிக ஏற்றத் தாழ்வுகளுடன் உள்ளது. இது வளர்ந்த நாடுகளுக்கு சாதகமாகவும், வளரும் நாடுகளுக்கு எதிராகவும் உள்ளது. அதனால் வேளாண் சீர்திருத்தத்தின் முதல் நடவடிக்கையாக, இந்த சமநிலையற்ற தன்மை சரிசெய்யப்பட வேண்டும் என்றார்.
கூட்டத்தின் முடிவில், விவசாயத்தில் உலக வர்த்தக அமைப்பின் பிரச்சினைகளை விரைவாகத் தீர்ப்பதற்கான உறுதிப்பாட்டுடன் கூடிய கூட்டறிக்கை ஏற்றுக் கொள்ளப்பட்டது. வளரும் நாடுகளின் மேம்பாட்டு பிரச்சினைகள் திருப்திகரமாக தீர்க்கப்பட வேண்டும் எனவும் இந்த கூட்டம் அழைப்பு விடுத்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755729
விவசாயத்துறை அமைச்சகம்
வேளாண் அமைச்சகத்தின் கூடுதல் செயலாளர் திரு அபிலக்ஷ் லிகி தலைமையிலான உயர்மட்ட இந்தியக் குழு இன்று நைஜீரியாவின் தலைநகரான அபுஜா சென்றடைந்தது
தெற்கு-தெற்கு ஒத்துழைப்பு மற்றும் சிறுதானியங்களுக்கான ஆதரவை அடுத்த உயர் நிலைக்கு கொண்டு செல்வதற்காக மத்திய வேளாண் மற்றும் விவசாயிகள் நல அமைச்சகத்தின் கூடுதல் செயலாளர் திரு அபிலக்ஷ் லிகி தலைமையிலான உயர்மட்ட இந்தியக் குழு இன்று நைஜீரியாவின் தலைநகரான அபுஜா சென்றடைந்தது.
2023 ஜனவரி 26 முதல் ஜனவரி 29 வரை நான்கு நாள் சிறுதானியங்களுக்கான ஆதரவு பயணத்தையொட்டி வெளியிடப்பட்ட அறிக்கையில், திரு லிக்கி, இந்தியா சர்வதேச சிறுதானியங்கள் ஆண்டு - 2023 தொடங்குவதை அடுத்து, மத்திய அமைச்சகங்கள், மாநில அரசுகள்/ யூனியன் பிரதேசங்கள் மற்றும் இந்திய தூதரகங்களால் மேற்கொள்ளப்படும் செயல்பாடுகள் பற்றி விளக்கியுள்ளார்.
ஆப்பிரிக்க கண்டத்தில் உள்ள 54 நாடுகளில் நைஜீரியா 2வது பணக்கார நாடாகவும், அதிக மக்கள்தொகை கொண்ட நாடாகவும் உள்ளது. மேலும் இது எகிப்து, தென்னாப்பிரிக்கா, அல்ஜீரியா, மொராக்கோ, எத்தியோப்பியா, கென்யா, அங்கோலா, கானா,சூடான் போன்ற இந்தியாவின் மற்ற முக்கிய கூட்டாளி நாடுகளுடன் சேர்ந்து சிறுதானியங்களுக்கான தெற்கு-தெற்கு ஒத்துழைப்பின் மாதிரியாக மாறக்கூடும். "உணவுப் பாதுகாப்புப் பற்றாக்குறையை" நிவர்த்தி செய்ய, இது ஆப்பிரிக்கக் கண்டம் எதிர்கொள்ளும் மிகவும் வலிமையான சவால்களில் ஒன்றாக உள்ளது. இந்தியா மற்றும் ஆப்பிரிக்காவின் முன்னுரிமைகள், வளர்ந்து வரும் உலகளாவிய உணவு சந்தைகளில் உள்ள ஒத்த கருத்துடைய விவசாயத்தில் ஒத்துழைக்க ஏராளமான வாய்ப்புகளை வழங்குகின்றன.
பிரதமர் திரு நரேந்திர மோடி தலைமையில், இந்திய அரசு சர்வதேச சிறுதானியங்கள் ஆண்டுக்கான முன்மொழிவுக்கு நிதியுதவி அளித்தது, இது ஐக்கிய நாடுகளின் பொதுச் சபையால் ஏற்றுக்கொள்ளப்பட்டது. இந்திய அரசு இதனைக் கொண்டாடுவதில் முன்னணியில் இருப்பதற்கு இந்தப் பிரகடனம் உறுதுணையாக இருந்தது. திரு நரேந்திர மோடி, இந்தியாவை ‘சிறுதானியங்களுக்கான உலகளாவிய மையமாக’ நிலைநிறுத்துவதுடன், சிறுதானியங்கள் ஆண்டை ‘மக்கள் இயக்கமாக’ மாற்றுவதற்கான தனது தொலைநோக்கையும் பகிர்ந்து கொண்டார்.
140 க்கும் மேற்பட்ட நாடுகளில் உள்ள இந்திய தூதரகங்கள் 2023 ஆம் ஆண்டில் இந்தக் கொண்டாட்டத்தில் பங்கேற்கும். சமைத்த சிறுதானியங்கள் உணவு கண்காட்சிகள்/போட்டிகள் இந்திய புலம்பெயர்ந்தோரின் உதவியுடன் ஏற்பாடு செய்யப்படும். குடியரசு தினக் கொண்டாட்டங்களின் ஒரு பகுதியாக சிறுதானியங்கள் உணவுகள் வழங்கப்படும் என்பதை வலியுறுத்தலாம்.
பிரதமர் அலுவலகம்
நாட்டு மக்களுக்கு பிரதமர் புத்தாண்டு வாழ்த்துகள்
புதுதில்லி, ஜனவரி 01, 2018
புத்தாண்டை முன்னிட்டு நாட்டு மக்களுக்கு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார்.
“2019 அனைவருக்கும் இனிய ஆண்டாக அமைய வாழ்த்துகள்! அனைவரும் மகிழ்ச்சியாகவும் ஆரோக்கியமாகவும் இருக்க எனது வாழ்த்துகள். 2019-ல் அனைவரின் எண்ணங்களும் நிறைவேற நான் பிரார்த்திக்கிறேன்” என்று பிரதமர் தனது வாழ்த்து செய்தியில் கூறியுள்ளார்.
The Prime Minister Shri Narendra Modi has extended his New Year greetings to the nation.
“Wishing everyone a joyous 2019! May everyone be happy and healthy. I pray that all your wishes are fulfilled in 2019”, the Prime Minister said.
சுகாதாரம் மற்றும் குடும்ப நலத்துறை அமைச்சகம்
நாட்டில் செலுத்தப்பட்ட கொவிட்-19 தடுப்பூசிகளின் எண்ணிக்கை 38.76 கோடியைக் கடந்தது
இந்தியாவில் செலுத்தப்பட்ட தடுப்பூசிகளின் மொத்த எண்ணிக்கை 38.76 கோடியைக் கடந்துள்ளது. இன்று காலை ஏழு மணி வரையிலான தரவுகளின் அடிப்படையில், 49,10,876 முகாம்களின் மூலம் மொத்தம் 38,76,97,935 தடுப்பூசிகள் செலுத்தப்பட்டுள்ளன. கடந்த 24 மணி நேரத்தில் மட்டும் 37,14,441 தடுப்பூசி டோஸ்கள் போடப்பட்டுள்ளன.
கொவிட்-19 பெருந்தொற்று ஆரம்பித்தது முதல், 3,01,04,720 பேர் இதுவரை தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 41,000 தொற்றாளர்கள் குணமடைந்துள்ளனர். தேசிய குணமடையும் விகிதம் 97.28% ஆக அதிகரித்துள்ளது.
கடந்த 24 மணி நேரத்தில் இந்தியாவில் 38,792 அன்றாட புதிய பாதிப்புகள் பதிவாகி உள்ளன. தொடர்ந்து 17-வது நாளாக தினசரி புதிய பாதிப்புகளின் எண்ணிக்கை 50,000-க்கும் குறைவாக பதிவாகி உள்ளது.
இந்தியாவில் கொவிட்-19 தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை இன்று 4,29,946 ஆக உள்ளது. இது மொத்த தொற்றாளர்கள் எண்ணிக்கையில் 1.39 விழுக்காடு மட்டுமே.
கடந்த 24 மணி நேரத்தில் 19,15,501 பரிசோதனைகள் நாட்டில் மேற்கொள்ளப்பட்டுள்ளன. இந்தியாவில் இதுவரை செய்யப்பட்ட பரிசோதனைகளின் எண்ணிக்கை 43.59 கோடியை கடந்து, 43,59,74,639ஆக பதிவாகியுள்ளது.
வாராந்திர தொற்று உறுதி விகிதம் தற்போது 2.25% ஆகவும், தினசரி தொற்று உறுதி விகிதம் 2.10% ஆகவும் தற்போது உள்ளது. தொடர்ந்து 23-வது நாளாக தொற்று உறுதி விகிதம் 3 விழுக்காட்டுக்கு குறைவாகவும், 37-வது நாளாக 5 விழுக்காட்டுக்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735285
பெருநிறுவனங்கள் விவகாரங்கள் அமைச்சகம்
வங்கிசாரா நிதி நிறுவனங்களாக அறிவிப்பதற்குத் தேவையான அளவுகோல்களை 348 நிறுவனங்கள் நிறைவேற்றவில்லை: மத்திய அரசு எச்சரிக்கை
கம்பெனிகள் சட்டம் 2013-இன் 406வது பிரிவு மற்றும் திருத்தப்பட்ட நிதி விதிமுறைகள் 2014 கீழ், வங்கிசாரா நிதி நிறுவனங்களாக இணைக்கப்பட்ட நிறுவனங்கள், நிதி நிறுவனங்களாக அறிவிப்பதற்கு மத்திய அரசிடம் என்டிஎச்-4 படிவத்தில் விண்ணப்பிக்க வேண்டும்.
நிதி நிறுவனங்களாக அறிவிப்பதற்கு, மத்திய அரசிடம் விண்ணப்பித்த நிறுவனங்கள், கம்பெனிகள் சட்டத்தின் கீழ் கடந்த 24ஆம் தேதி வரை ஆய்வு செய்யப்பட்டன. இதுவரை ஆய்வு செய்த, 348 நிறுவனங்களில் ஒரு நிறுவனம் கூட, நிதி நிறுவனங்களாக அறிவிப்பதற்கான அளவு கோல்களை நிறைவேற்றவில்லை. பல நிறுவனங்கள் நிதி நிறுவனங்களாகச் செயல்பட்டாலும், அவை மத்திய அரசிடம் விண்ணப்பிக்கவில்லை. இது கம்பெனிகள் சட்டம் மற்றும் நிதி விதிமுறைகளுக்கு எதிரானது.
அதனால் சம்பந்தப்பட்ட நிறுவனங்கள், முறையான வங்கிசாரா நிதி நிறுவனங்களாகச் செயல்படும் நிறுவனங்களின் முன்மாதிரிகளை சரிபார்த்து, உறுப்பினராகி, தங்கள் நிறுவனங்களில் முதலீடு செய்ய வேண்டும் என அறிவுறுத்தப்படுகின்றன.
இவ்வாறு கம்பெனிகள் விவகாரத்துறை அமைச்சகம் வெளியிட்ட செய்திக் குறிப்பில் தெரிவிக்கப்பட்டுள்ளது.
----
(Visitor Counter : 193
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய பொதுமக்கள் குறைதீர்ப்பு மற்றும் கண்காணிப்பு முறை குறித்து நிர்வாக சீர்திருத்தம் மற்றும் பொது மக்கள் குறைதீர்ப்புத் துறை வெளியிட்டுள்ள மாநிலங்கள், யூனியன் பிரதேசங்களின் செயல்திறன் தொடர்பான 2023, ஜூலை மாதத்திற்கான 12-வது அறிக்கை
மாநிலங்கள், யூனியன் பிரதேசங்களின் செயல்திறன் தொடர்பான 2023, ஜூலை மாதத்திற்கான 12-வது அறிக்கையை மத்திய பொதுமக்கள் குறைதீர்ப்பு மற்றும் கண்காணிப்பு முறை குறித்து நிர்வாக சீர்திருத்தம் மற்றும் பொது மக்கள் குறைதீர்ப்புத் துறை வெளியிட்டுள்ளது. இந்த அறிக்கை பொதுமக்களின் குறைகளின் வகைகள் மற்றும் தீர்வுகளின் தன்மை பற்றிய விரிவான பகுப்பாய்வை வழங்குகிறது.
ஜூலை 2023-ல் மாநிலங்கள் மற்றும் யூனியன் பிரதேசங்களால் மொத்தம் 69,523 குறைகள் நிவர்த்தி செய்யப்பட்டுள்ளன. பொதுமக்கள் குறைதீர்ப்பு மற்றும் கண்காணிப்பு முறை இணைய தளத்தில் பெறப்பட்ட மாநிலங்கள், யூனியன் பிரதேசங்களின் நிலுவையில் உள்ள புகார்கள் 1,79,077-ஆக குறைந்துள்ளன.
மே, 2023 முதல், பொதுமக்கள் குறைதீர்ப்பு மற்றும் கண்காணிப்பு முறை இணைய தளம் மாநிலங்கள், யூனியன் பிரதேசங்களின் செயல்திறன் அடிப்படையில் தரவரிசைப்படுத்தும் செயல்முறையைத் தொடங்கியுள்ளது. தற்போது நிர்வாக சீர்திருத்தம் மற்றும் பொது மக்கள் குறைதீர்ப்புத் துறை மாநிலங்கள், யூனியன் பிரதேசங்களை 4 பிரிவுகளில் தரவரிசைப்படுத்துகிறது.
01.01.2023 முதல் 31.07.2023 வரையிலான காலக்கட்டத்தில் இரண்டு பரிமாணங்களில்  மாநிலங்கள் / யூனியன் பிரதேசங்களின் செயல்திறனை அடிப்படையாகக் கொண்டு தரவரிசைகள் தயாரிக்கப்பட்டுள்ளன. 4 பிரிவுகளில் மாநிலங்கள், யூனியன் பிரதேசங்களில் முதல் 3 செயல்திறன் கொண்ட மாநிலங்கள் பின்வருமாறு:
|
|
வரிசை எண்.
|
|
கூட்டம்
|
|
மாநிலங்கள் / யூனியன் பிரதேசங்கள்
|
|
தரவரிசை 1
|
|
தரவரிசை 2
|
|
தரவரிசை 3
|
|
1
|
|
குழு ஏ
|
|
வடகிழக்கு மாநிலங்கள்
|
|
சிக்கிம்
|
|
அசாம்
|
|
அருணாச்சலப் பிரதேசம்
|
|
2
|
|
குழு பி
|
|
யூனியன் பிரதேசங்கள்
|
|
லட்சத்தீவு
|
|
அந்தமான் & நிக்கோபார்
|
|
லடாக்
|
|
3
|
|
குழு சி
|
|
குறைகள் உள்ள மாநிலங்கள்
>= 20000
|
|
உத்தரப் பிரதேசம்
|
|
ஜார்க்கண்ட்
|
|
ராஜஸ்தான்
|
|
4
|
|
குழு டி
|
|
குறைகள் உள்ள மாநிலங்கள்
< 20000
|
|
தெலங்கானா
|
|
சத்தீஸ்கர்
|
|
கேரளா
பிரதமர் அலுவலகம்
பறிமுதல் செய்யப்பட்ட 1,44,000 கிலோ போதைப்பொருளை அழித்த வரலாற்றுச் சிறப்பு மிக்க செயலுக்குப் பிரதமர் பாராட்டு
பிரதமர் திரு. நரேந்திர மோடி, பறிமுதல் செய்த 1,44,000 கிலோ போதைப்பொருட்கள் இன்று அழிக்கப்பட்டதன் மூலம், போதைப்பொருட்களை ஒழிப்பதில் இந்தியா வரலாற்று சிறப்பு மிக்க மைல்கல்லை எட்டியதை பாராட்டினார்.
மத்திய உள்துறை அமைச்சர் திரு. அமித் ஷா தனது ட்விட்டரில், இந்த சாதனையின் மூலம், ஒரே ஆண்டில் ரூ.12,000 கோடி மதிப்புள்ள 1 மில்லியன் கிலோ போதைப்பொருட்களை அழித்து இந்தியா வியக்கத்தக்க சாதனையை எட்டியுள்ளது என்று கூறியுள்ளார்.
போதைப்பொருள் கடத்தல் மற்றும் தேசிய பாதுகாப்பு தொடர்பான பிராந்திய மாநாடு நடக்கும் போது இந்த குறிப்பிடத்தக்க சாதனை நிகழ்த்தப்பட்டுள்ளது. இது போதைப்பொருள் இல்லாத இந்தியா என்ற பிரதமரின் தொலைநோக்குப் பார்வையில் உள்துறை அமைச்சகத்தின் உறுதியான மற்றும் இடைவிடாத பின்தொடருதலை எடுத்துக்காட்டுகிறது.
இதற்கு பதிலளித்து பிரதமர் ட்வீட் செய்துள்ளார்.
"நல்லது! போதைப்பொருள் அச்சுறுத்தலில் இருந்து இந்தியாவை விடுவிப்பதற்கான நமது முயற்சிகளுக்கு வலு சேர்த்துள்ளது.
பிரதமர் அலுவலகம்
அதிக முதலீடுகளை ஈர்ப்பதற்கான ஜம்மு-காஷ்மீரின் முயற்சியைப் பிரதமர் பாராட்டியுள்ளார்
அதிக முதலீடுகளை ஈர்ப்பதற்கான ஜம்மு-காஷ்மீரின் முயற்சியைப் பிரதமர் திரு.நரேந்திர மோடி பாராட்டியுள்ளார்.
ஜம்மு-காஷ்மீரின் துணைநிலை ஆளுநர் திரு.மனோஜ் சின்ஹா அனுப்பிய டுவிட்டர் செய்திக்கு பதிலளித்து பிரதமர் பதிவிட்டுள்ள டுவிட்டர் செய்தி.
“ஜம்மு-காஷ்மீருக்கு அதிக முதலீட்டை ஈர்ப்பதற்கான முன்மாதிரி முயற்சிகள். மேலும் மக்களுக்கு மகத்தான வாய்ப்புகளை உறுதி செய்யுங்கள்.”
பிரதமர் அலுவலகம்
நாடுமுழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் வாழ்த்து தெரிவித்துள்ளார்.
நாடுமுழுவதும் கொண்டாடப்படும் பல்வேறு விழாக்களையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
“सभी देशवासियों को नव संवत्सर की हार्दिक शुभकामनाएं। मैं कामना करता हूं कि नया वर्ष सबके जीवन में सुख, शांति, समृद्धि और आरोग्य लेकर आए। हमारा देश उन्नति की राह पर और तेज गति से अग्रसर हो।
அனைவருக்கும் உகாதி வாழ்த்துக்கள்! உங்களின் அனைத்து விருப்பங்களும் நிறைவேற இந்த நன்னாள் வழிவகுக்க நான் பிரார்த்திக்கிறேன். ஒவ்வொருவரும் மகிழ்ச்சியோடும் சிறந்த ஆரோக்கியத்தோடும் வாழ வாழ்த்துக்கள்.
மணிப்பூரின் நன்மக்களுக்கு சாஜிபூ நாங்மா பன்பா செரோபா வாழ்த்துக்கள். இந்த சிறப்புமிக்க விழா நமது சமூகத்தில் மகிழ்ச்சி, நல்லிணக்கம் என்ற உணர்வை மேலும் அதிகரிக்கட்டும்.
நவ்ரே முபாரக்! தனிச்சிறப்புமிக்க மகிழ்ச்சியோடு இந்த ஆண்டு நிறைந்திருக்க பிரார்த்திக்கிறேன். வரும் காலங்களில் ஒவ்வொருவரின் விருப்பங்களும் நிறைவேற வாழ்த்துகிறேன். காஷ்மீர் பண்டிட்டுகளின் கலாச்சாரம் உண்மையில் தனித்தன்மையுடையது. இந்தச் சமூகம் அதீத தைரியத்தையும், விடாமுயற்சிக்கான மாபெரும் உணர்வையும் பெற்றது” என்று பிரதமர் கூறியுள்ளார்.
ரசாயனம் மற்றும் உரங்கள் அமைச்சகம்
தொழில்துறை மற்றும் ஆராய்ச்சித்துறை ஒருங்கிணைந்து நடத்தும் “தொழில்துறை இணைப்பு 2022” என்ற கருத்தரங்கை டாக்டர் மன்சுக் மாண்டவியா நாளை தொடங்கிவைக்கிறார்
பெட்ரோ ரசாயனப் பொறியியல் மற்றும் தொழில்நுட்பத்திற்கான மத்திய கல்விக்கழகம், இந்திய தொழில்வர்த்தக சபைகளின் கூட்டமைப்பு ஆகியவற்றுடன் இணைந்து மத்திய ரசாயனம் மற்றும் பெட்ரோ ரசாயனத்துறையும், ரசாயனம் மற்றும் உரங்கள் அமைச்சகமும் “தொழில்துறை இணைப்பு 2022” என்ற கருத்தரங்கிற்கு ஏற்பாடு செய்துள்ளன. இந்தக் கருத்தரங்கு புதுதில்லியில் 2022 பிப்ரவரி 25 அன்று காலை 10 மணி முதல் பிற்பகல் 3 மணி வரை நடைபெறவுள்ளது.
மத்திய சுகாதாரம் மற்றும் குடும்ப நலத்துறை, ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியா இந்தக் கருத்தரங்கை ரசாயனம் மற்றும் உரங்கள் துறை, புதிய, புதுப்பிக்கவல்ல எரிசக்தித்துறை இணையமைச்சர் திரு பக்வந்த் குபா முன்னிலையில் தொடங்கிவைப்பார். இதில் மூத்த அதிகாரிகள், தொழில்துறை அதிபர்கள், ஆராய்ச்சியாளர்கள் உள்ளிட்டோர் கலந்துகொள்வார்கள்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800790
சமூக நிதி மற்றும் அதிகாரமளித்தல் அமைச்சகம்
போதைப் பொருளை குறைக்க தேசிய செயல் திட்டம்: மத்திய அமைச்சர் தகவல்
சமூக நீதி மற்றும் அதிகாரம் அளித்தல் துறை இணையமைச்சர்கள் திரு. ரத்தன் லால் கட்டாரியா, திரு. கிரிஷன் பால் குர்ஜார் ஆகியோர் மக்களவையில் எழுத்துபூர்வமாக தாக்கல் செய்த பதிலில் கூறியதாவது
2018ம் ஆண்டு முதல் 2025-ம் ஆண்டு வரை போதைப் பொருளை குறைப்பதற்கான தேசிய செயல் திட்டத்தை மத்திய சமூக நீதி மற்றும் அதிகாரம் அளித்தல் துறை அமல்படுத்தியுள்ளது. பலதரப்பட்ட யுக்திகள் மூலம் போதைப்பொருளின் பாதகமான விளைவுகளை குறைப்பதுதான் இத்திட்டத்தின் நோக்கம்.
இத்திட்டத்தின் கீழ், பள்ளிகள்/கல்லூரிகள்/பல்கலைக்கழகங்களில் போதைப் பொருட்களின் பாதிப்பு குறித்து விழிப்புணர்வு நிகழ்ச்சிகள் நடத்தப்படுகின்றன. போதைப் பொருட்களுக்கு அடிமையானவர்களுக்கான சிகிச்சை வசதிகளும் அளிக்கப்படுகின்றன.
போதைப் பொருட்களால் மிகவும் பாதிக்கப்பட்ட 272 மாவட்டங்களில், விழிப்புணர்வை ஏற்படுத்த போதைபொருள் இல்லாத இந்தியா என்ற திட்டத்தை சமூக நீதித்துறை அமைச்சகம் தொடங்கியுள்ளது. போதைப் பொருள் தடுப்பு பிரிவு அளித்த தகவல்கள் படி இந்த மாவட்டங்கள் அடையாளம் காணப்பட்டன.
எஸ்.சி மற்றும் ஓபிசி பிரிவினர் அடங்கிய தனிநபர் பயனாளிகள் மற்றும் சுயஉதவிக் குழுக்களுக்கு வட்டி மானியம் அளிக்கும் புதிய நிதி திட்டத்தை மத்திய சமூக நீதி மற்றும் அதிகாரம் அளித்தல் துறை அமைச்சகம் அமல்படுத்தவுள்ளது. எஸ்.சி பிரிவினருக்கான திட்டத்தை, தேசிய எஸ்.சி பிரிவினர் நிதி மேம்பாட்டு கழகம் அமல்படுத்தவுள்ளது. இதர பிற்படுத்தப்பட்ட வகுப்பினரை சேர்ந்த சுயஉதவிக் குழுக்கள் பயனாளிகளுக்கு, தேசிய பிற்படுத்தப்பட்டோர் பிரிவு நிதி மற்றும் மேம்பாட்டு கழகம் அமல்படுத்தவுள்ளது.
இத்திட்டத்தின் நோக்கம், வங்கிகளின் கடன் வாங்கிய தகுதியான சுயஉதவி குழுவினருக்கு குறைந்த வட்டியை வழங்குவது.
சமூகத்தின் பின்தங்கியுள்ள பிரிவினருக்கு ஏற்கனவே 2 திட்டங்களை, சமூக நீதித்துறை அமைச்சகம் அமல்படுத்தியுள்ளது. வெளிநாடுகளில் படிக்கும் பிற்படுத்தப்பட்ட மாணவர்களின் கல்வி கடனுக்கான டாக்டர் அம்பேத்கர் வட்டி மானிய திட்டம் மூலம் ரூ.20 லட்சம் வரை வங்கி கடன் வழங்கப்படுகிறது. பெற்றோர் ஆண்டு வருமானம் ரூ.8 லட்சத்துக்குள் உள்ள விண்ணப்பதாரர்கள் இத்திட்டம் மூலம் பயன்பெற முடியும்.
குடும்ப ஆண்டு வருமானம் ரூ.3 லட்சத்துக்கும் கீழ் உள்ள பிற்படுத்தப்பட்ட பிரிவினர், சுய தொழில் தொடங்க சலுகை வட்டியுடன் ரூ.15 லட்சம் வரை கடன் பெறும் திட்டத்தை தேசிய பிற்படுத்தப்பட்டோர் பிரிவு நிதி மேம்பாட்டு கழகம் வழங்குகிறது.
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 138 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 138 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.78 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777078
விவசாயத்துறை அமைச்சகம்
மத்திய வேளாண் அமைச்சர் இ-நாம் தளத்தில் புதிய அம்சங்களைத் தொடங்கி வைத்தார்
மண்டிகளில் கூட்டம் சேராமல் தடுக்கும் விதத்தில், கொவிட்-19 தொற்றுக்கு எதிராக தீவிரமான நடவடிக்கைகளை எடுத்து வரும் நிலையில், விவசாயிகள் தாங்கள் விளைவித்த பொருட்களை, நேரடியாக மொத்த விலை மண்டிகளுக்கு கொண்டு வந்து விற்பனை செய்யும் சிரமத்தைக் குறைக்கும் வகையிலும், வேளாண் சந்தைப்படுத்துதலை வலுப்படுத்தும் வகையிலும் உருவாக்கப்பட்ட இ-நாம் என்னும் மின்னணு தேசிய வேளாண் சந்தை தளத்தில் புதிய அம்சங்களை மத்திய விவசாயம், விவசாயிகள் நலன், ஊரகவளர்ச்சி மற்றும் பஞ்சாயத் ராஜ் அமைச்சர் திரு. நரேந்திர சிங் தோமர் இன்று தொடங்கி வைத்தார்.
இதில்,  உணவுக்கிடங்கு அடிப்படையிலான இ-நாம் மென்பொருளில், இ-என்டபிள்யூஆர் என்னும் உணவுக்கிடங்குகள் அடிப்படையிலான வர்த்தகத்துக்கு வழிசெய்யப்படும்.  இ-நாம் முறையில் எப்பிஓ வர்த்தக முறையில், அவை சேகரிப்பு மையங்களில் திரட்டிய பொருட்களை வேளாண் உற்பத்தி சந்தைக்கு கொண்டுவராமல், வர்த்தகம் செய்ய முடியும். மேலும், இந்த நிலையில், விவசாயிகள் தங்கள் உற்பத்திப் பொருட்களை ஏற்றிச் செல்வதற்கான போக்குவரத்து வசதிகளைப் பெறும் வகையில், மண்டிகளுக்கு இடையிலும், மாநிலங்களுக்கு இடையிலும், சரக்கு போக்குவரத்து முறையை அதிகரிக்க இதில் வழி செய்யப்பட்டுள்ளது.
(Visitor Counter : 146
புவி அறிவியல் அமைச்சகம்
உத்தராகண்ட், கிழக்கு உத்தரப் பிரதேசம், மத்தியப் பிரதேசம், குஜராத் மற்றும் கர்நாடகாவின் கடற்கரைப் பகுதிகளில் பலத்த முதல் மிக பலத்த மழைக்கு வாய்ப்பு
இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் விடுத்துள்ள செய்தி:
வெள்ளி, ஜூன் 18, 2021
வெளியிடப்பட்ட நேரம்: இந்திய நேரப்படி பிற்பகல் 2:20
ஜூன் 18 :
உத்தராகண்ட், கிழக்கு உத்தரப் பிரதேசம், மத்தியப் பிரதேசம், குஜராத் மற்றும் கர்நாடகாவின் கடற்கரைப் பகுதிகளில் பலத்த முதல் மிக பலத்த மழையும் ஒரு சில இடங்களில் அதி கனமழையும் பெய்யக்கூடும். கொங்கன் மற்றும் கோவாவின் சில இடங்களிலும், மேற்கு உத்தரப் பிரதேசம், சத்திஸ்கர், பிகார், ஜார்கண்ட், மேற்கு வங்கத்தில் உள்ள கங்கை பாயும் பகுதிகள், மத்திய மகாராஷ்டிராவின் மலைப்பகுதிகள் மற்றும் கர்நாடகாவில் ஒரு சில இடங்களிலும் பலத்த முதல் மிக பலத்த மழை பெய்யக்கூடும்.
மேற்கு வங்கத்திலுள்ள இமாலய பகுதிகள் மற்றும் சிக்கிம், அந்தமான் நிக்கோபார் தீவுகள், அருணாச்சல பிரதேசம், அசாம் மற்றும் மேகாலயா, நாகாலாந்து, மணிப்பூர், மிசோரம், திரிபுரா, சவுராஷ்டிரா மற்றும் கட்ச், தெலுங்கானா, தமிழ்நாடு, புதுச்சேரி மற்றும் காரைக்கால், கேரளா மற்றும் மாஹேவின் ஒரு சில இடங்களில் கனமழை பெய்யக்கூடும்.
ராஜஸ்தான், மத்தியப் பிரதேசம், தெலங்கானாவின் ஒரு சில இடங்களில் இடி மின்னல் மற்றும் பலத்த காற்று  வீசக்கூடும். ஜம்மு காஷ்மீர், லடாக், கில்கித்- பல்திஸ்தான் மற்றும் முசாபராபாத், இமாச்சலப் பிரதேசம், உத்தராகண்ட், ஹரியானா, சண்டிகர் மற்றும் தில்லி, உத்தரப் பிரதேசம், சத்திஸ்கர், ஜார்கண்ட், அருணாச்சலப் பிரதேசம், அசாம் மற்றும் மேகாலயா, நாகாலாந்து, மணிப்பூர், மிசோரம், திரிபுரா, குஜராத் மற்றும் மரத்வாடாவின் ஒரு சில இடங்களில் இடி மின்னலுடன் மழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728202
பிரதமர் அலுவலகம்
பாபாசாகேப் அம்பேத்கர் யாத்திரைக்கான பாரத் கௌரவ் ரயிலுக்கு பிரதமர் பாராட்டு
பாபாசாகேப் அம்பேத்கர் ஜெயந்தியன்று, பாரத் கௌரவ் ரயிலின் பாபாசாகேப் அம்பேத்கர் யாத்திரையை மத்திய அமைச்சர் கிருஷ்ணா ரெட்டி நேற்று கொடியசைத்துத் தொடங்கி வைத்தார்.
இது குறித்த மத்திய அமைச்சரின் ட்விட்டர் பதிவுக்குப் பதிலளித்த பிரதமர் திரு. நரேந்திர மோடி, "டாக்டர் பாபாசாகேப் அம்பேத்கரின் வாழ்க்கையுடன் தொடர்புடைய இடங்களை பிரபலப்படுத்துவதற்கான பாராட்டுக்குரிய முயற்சி" எனப் பதிவிட்டுள்ளார்
பெண்கள் மற்றும் குழந்தை நலன் அமைச்சகம்
மகளிர் மற்றும் குழந்தைகள் மேம்பாட்டு அமைச்சகம், உணவு பதன தொழில்துறை அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது
பெண் தொழில் முனைவோருக்கான தேசிய இயற்கை உணவுத் திருவிழாவை நிஃப்டெம் நடத்த உள்ளது
மகளிர் மற்றும் குழந்தைகள் மேம்பாட்டு அமைச்சகம், உணவு பதன தொழில்துறை அமைச்சகத்துடன் புதுதில்லியில் இன்று புரிந்துணர்வு ஒப்பந்தம் ஒன்றில் கையெழுத்திட்டது.
மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிரிதி சூபின் இரானி, உணவு பதன தொழில்கள் துறை அமைச்சர் திருமதி. ஹர் சிம்ரத் கவுர் பாதல் ஆகியோர் முன்னிலையில் மகளிர் மற்றும் குழந்தைகள் மேம்பாட்டுத் துறை செயலாளர் திரு.ரவீந்திர பன்வார், உணவு பதன தொழில்கள் துறை செயலாளர் திருமதி. புஷ்பா சுப்பிரமணியம் ஆகியோர் இந்த ஒப்பந்தத்தில் கையெழுத்திட்டனர்.
இந்த நிகழ்ச்சியில் பேசிய அமைச்சர் திருமதி. ஸ்மிரிதி இரானி, இயற்கை வேளாண்மையில் மகளிர் தொழில் முனைவோரை மேம்படுத்த கைகொடுத்திருப்பதற்கு உணவு பதன தொழில்கள் துறை அமைச்சருக்கு நன்றி தெரிவித்தார். இந்த ஒப்பந்தம் முத்ரா, தொடங்குக இந்தியா போன்ற நிதி சார்ந்த அரசின் திட்டங்களோடு மகளிர் தொழில் முனைவோரை இணைப்பதற்கும் உதவும் என்றார். இதன் மூலம் உலகச் சந்தையில் போட்டியிடுவதற்குத் தேவையான உடன்பாடு எட்டப்படும் என்றும் அவர் கூறினார்.
இந்த ஒப்பந்தத்தை அடுத்து மகளிர் தொழில் முனைவோருக்கான தேசிய இயற்கை உணவு விழாவிற்கான நிதி உணவு தொழில்நுட்ப தொழிற்சாலை மற்றும் நிர்வாகத்திற்கான தேசியக் கல்விக் கழகத்தின்  துணை வேந்தருக்கு மாற்றப்படும். இந்த உணவுத் திருவிழாவை உணவு பதன தொழில்கள் அமைச்சகத்தின் கீழ் ஹரியானா, சோனேபட், கண்ட்லி ஆகிய இடங்களில் நடத்த திட்டமிடப்பட்டுள்ளது. இதன் மூலம் இந்தியாவில் இயற்கை வேளாண் உற்பத்தி அதிகரிக்கும், வாங்குவோருக்கும், விவசாயிகள் மற்றும் இந்திய மகளிர் தொழில் முனைவோருக்கும் இணைப்பு ஏற்படுவதால் நிதி சார்ந்த பலம் ஏற்படும். இந்த விழாக்கள் முடிந்தபின் மகளிர் மற்றும் குழந்தைகள் மேம்பாட்டு அமைச்சகத்தால் விடுவிக்கப்பட்ட நிதியைப் பயன்படுத்தியது குறித்த சான்றிதழை நிதியாண்டு முடிவின் போது நிஃப்டெம் துணை வேந்தர் சமர்ப்பிப்பார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
பிகாரில் கோவிட்-19 நோய்த் தாக்குதல் நிலவரம் குறித்து ஆய்வு செய்யவும், தீவிர மூளை அழற்சி பாதிப்பு மேலாண்மை குறித்து ஆய்வு செய்யவும் மத்திய சுகாதாரம் மற்றும் குடும்ப நலத் துறை அமைச்சர் திரு ஹர்ஷ் வர்த்தன் இன்று பிகார் சுகாதார அமைச்சர் திரு மங்கள் பாண்டேவுடன் ஆலோசனை நடத்தினார். சுகாதாரம் மற்றும் குடும்ப நலத் துறை இணை அமைச்சர் திரு அஸ்வினி குமார் சௌபே மற்றும் மத்திய மாநில உயரதிகாரிகளும் இதில் கலந்து கொண்டனர்.
நாட்டில் அனைத்து மாவட்டங்களும் பச்சை, ஆரஞ்சு, சிவப்பு மண்டலங்கள் என வகைபடுத்தப்பட்டுள்ளன. புதிய பாதிப்புகள் கண்டறியப் பட்டுள்ள சிவப்பு மற்றும் ஆரஞ்சு மண்டலங்களில், செம்மையான மற்றும் கடுமையான நடவடிக்கைகள் மூலம் நோய்த் தொற்று பரவல் சங்கிலிப் பிணைப்பைத் தகர்ப்பதை உறுதி செய்வதற்கான நடவடிக்கைகளை எடுக்குமாறு மாநிலங்கள் / யூனியன் பிரதேசங்கள் மற்றும் மாவட்ட நிர்வாகங்கள் கேட்டுக்கொள்ளப் பட்டுள்ளன.
பாதிப்புகள் மற்றும் அவர்களுடன் தொடர்பில் இருந்தவர்களைக் கருத்தில் கொண்டு, கட்டுப்படுத்தப்படும் பகுதிகள் முறைப்படி எல்லை வரையறை செய்யப்பட வேண்டும்; பாதிப்புகள் மற்றும் அவர்களுடன் தொடர்பில் இருந்தவர்களைக் கருத்தில் கொண்டு பூகோள ரீதியில் அது அமைய வேண்டும்; நன்கு குறியீடு செய்யப்பட்ட எல்லைகளாக இருக்க வேண்டும்; மற்றும் கட்டுப்பாட்டை அமல் செய்வதை உறுதி செய்ய உகந்ததாக இருக்க வேண்டும்.
கட்டுப்படுத்த வேண்டிய பகுதிகள், நகரங்களில் குடியிருப்புப் பகுதிகளாக / மக்கள் கூடும் இடங்களாக / முனிசிபல் வார்டுகளாக அல்லது காவல் நிலையப் பகுதியாக முனிசிபல் மண்டலங்களாக / நகரங்களாக இருக்கலாம் என்று மாநிலங்கள் / யூனியன் பிரதேசங்களுக்கு தெரிவிக்கப்பட்டுள்ளது. கிராமப் பகுதியாக இருந்தால் கட்டுப்படுத்தப்படும் பகுதிகள் கிராமம் / கிராமங்களின் தொகுப்பு அல்லது காவல் நிலையப் பகுதிகளின் குழு / கிராம பஞ்சாயத்துகள் / ஒன்றியமாக இருக்கலாம் என்றும் தெரிவிக்கப் பட்டுள்ளது.
கட்டுப்படுத்தப்படும் பகுதிகளுக்கும் மற்ற பகுதிகளுக்கும் இடையில் இடைமுகப் பகுதி ஒன்றும் தெளிவாக வரையறுக்கப்பட வேண்டும் என்றும் மாநிலங்கள் / யூனியன் பிரதேசங்களுக்கு தெரிவிக்கப்பட்டுள்ளது. கட்டுப்படுத்தப்படும் பகுதிகளில் எல்லைகள் தீவிரமாகக் கண்காணிக்கப்பட வேண்டும். இதற்காக அமைக்கப்பட்டுள்ள சிறப்புக் குழுவினர் மூலம் வீடு வீடாக ஆய்வு நடத்தி, புதிய பாதிப்புகளைக் கண்டறிவதில் தீவிரம் காட்ட வேண்டும். சாம்பிள் எடுப்பதற்கான வழிகாட்டுதல்களின்படி அனைவருக்கும் மருத்துவப் பரிசோதனை செய்ய வேண்டும். உறுதி செய்யப்பட்ட நோயாளிகளின் சிகிச்சைகள், அவர்களின் தொடர்புகளைத் தடமறிதல் ஆகியவை செய்யப்பட வேண்டும். இடைமுகப் பகுதியில் ILI/SARI பரிசோதனைகள் மூலம் தீவிர கண்காணிப்புக்கு ஏற்பாடு செய்ய வேண்டும்.
இதுவரையில் மொத்தம் 8,888 பேர் குணமாகியுள்ளனர். பாதிக்கப்பட்டவர்களில் இது 25.37 சதவீதம் ஆகும். மொத்தம் 35,043 பேருக்கு நோய் பாதிப்பு உறுதி செய்யப்பட்டுள்ளது. நேற்றில் இருந்து புதிதாக 1,993 பேருக்கு கோவிட்-19 பாதிப்பு ஏற்பட்டுள்ளதாகக் கண்டறியப் பட்டுள்ளது.
(